આ પ્રસંગે મંત્રીએ કાર્યક્રમનો દીપ પ્રાગટ્ય કરી અને જણાવ્યું હતું કે ઈફકોએ શૈક્ષણિક હેતુસર શેત્રુંજી ડેમ, સંસ્થા તથા આંબલા, દુધાળા, વાળુકડ ગામે સારસ્વત ભવન બનાવી આપી સામાજીક ઉત્તરદાયિત્વ નિભાવ્યુ છે વર્તમાન સમયમાં દિકરીઓ વધુ જાગ્રુત થઈને ભણવા લાગી છે તેથી સમાજ ઝડપભેર પ્રગતિ તરફ આગળ વધી રહ્યો છે. તમામ સમસ્યાનો ઉકેલ શિક્ષણ અને ખેતી હોવાથી શિક્ષક તેમજ ખેડૂત નમસ્કારને પાત્ર છે. તેમણે ખરા અર્થમાં માણસનું નિર્માણ બુનિયાદી શાળામાં થતુ હોવાનું જણાવી ઉપસ્થિત લોકોને પોતાના બાળકો બુનિયાદી શાળામાં ભણી ગણી અને આગળ વધે તે દિશામાં ગંભીરતાપુર્વક વિચારવા અનુરોધ કર્યો હતો.